Pe baza acestei analize, Comisia a elaborat recomandări pentru cele 27 de state membre, publicate sub forma a 27 de documente de lucru ale serviciilor Comisiei, care însoțesc prezenta comunicare. Recomandările urmăresc să indice direcția pe care trebuie să o urmeze planurile strategice PAC în ceea ce privește punerea în aplicare a obiectivelor specifice ale PAC pentru a contribui împreună la îndeplinirea obiectivelor Pactului verde. Menținând în același timp flexibilitatea propusă pentru statele membre în ceea ce privește punerea în aplicare a noului cadru de politică, aceste recomandări identifică principalele aspecte strategice care trebuie abordate urgent pentru fiecare stat membru și furnizează orientări cu privire la modul de abordare a acestora în cadrul planurilor strategice PAC.

Veniturile agricole rămân scăzute și sub media restului economiei în aproape toate statele membre, în ciuda procesului de consolidare a fermelor care are loc de mai multe decenii. Nivelul veniturilor fermelor variază în mod semnificativ de la o regiune la alta, de la o dimensiune a fermelor la alta și de la un sector la altul. Cu toate acestea, în statele membre au fost identificate în mod repetat două probleme. În primul rând, necesitatea de a aborda problema veniturilor fermelor familiale mici și mijlocii și ale celor situate în zone care se confruntă cu constrângeri naturale. În al doilea rând, se preconizează că volatilitatea ridicată a veniturilor va persista pe termen scurt și mediu, determinată în mare măsură de deschiderea piețelor și de numărul tot mai mare de fenomene meteorologice extreme generate de schimbările climatice.

Metodologia stabilită de Comisia Europeană pentru selectarea recomandărilor relevante a vizat un număr limitat de recomandări pentru fiecare stat membru în parte, astfel încât prioritățile-cheie să poată fi identificate cu ușurință în fiecare caz. În plus, în cazul domeniilor de politică mai relevante pentru înfăptuirea planurilor ambițioase ale Pactului verde european, Comisia Europeană a evaluat situația fiecărui stat membru din perspectiva obiectivelor UE, luând astfel în considerare eforturile necesare pentru a contribui la realizarea țelului ambițios comun.

În cele din urmă, eforturile de dezvoltare și consolidare a cooperării între producători, inclusiv prin intermediul noilor instrumente din cadrul viitoarelor programe sectoriale, trebuie să continue, consolidându-se în același timp eforturile de îmbunătățire a transparenței lanțului de aprovizionare. În plus, potențialul de creștere a valorii adăugate a produselor agricole poate fi valorificat și prin intermediul sistemelor de calitate ale UE, în special în contextul creșterii gradului de informare a consumatorilor și a cererii de produse și metode de producție mai sănătoase și mai sustenabile.

sub 5 hasub 5 ha între 5 și 20 haîntre 20 și 100 haîntre 100 și 250 hapeste 250 haîntre 5 și 20 haîntre 20 și 100 haîntre 100 și 250 hapeste 250 haFigura 2. Ponderea plăților directe în funcție de clasa de mărime a fermelor–exercițiul financiar 2019

În majoritatea statelor membre, este necesar să se avanseze către un sistem de sprijin direct mai echitabil și mai bine direcționat. Statele membre trebuie să răspundă mai bine nevoilor fermelor mici și mijlocii prin reducerea diferențelor de venit dintre fermele de diferite dimensiuni, utilizând mecanisme care permit redistribuirea în mod eficace, cum ar fi plafonarea, reducerea plăților și, în special, aplicarea sprijinului redistributiv complementar pentru venit în scopul sustenabilității. Echitatea sprijinului va presupune, de asemenea, în unele state membre, progrese semnificative în procesul de convergență internă. În plus, sprijinul trebuie utilizat și pentru a răspunde nevoilor specifice ale fermelor din anumite zone, cum ar fi cele care se confruntă cu constrângeri naturale.

- 5,1 % dintre administratorii de ferme din UE au sub 35 de ani (2016)

·agricultura de precizie, prin sprijinirea fermierilor, de exemplu, în ceea ce privește instituirea unui plan de gestionare a nutrienților care – datorită tehnologiei și a analizei datelor in situ – furnizează date în timp real și măsuri corective prompte. Aceste tehnologii contribuie la reducerea factorilor de producție și a emisiilor;

Agricultura UE are, de asemenea, un rol important în a răspunde exigențelor societale în materie de alimentație și sănătate, în conformitate cu obiectivele Strategiei „De la fermă la consumator”, care vizează să transforme sistemele alimentare ale UE prin gestionarea impactului acestora, inclusiv asupra mediului, societății/sănătății și economiei. Ținând seama de progresele înregistrate la nivelul UE în numeroase domenii, există în continuare în mod clar provocări în ceea ce privește reducerea utilizării factorilor de producție, în special a pesticidelor chimice, a îngrășămintelor și a substanțelor antimicrobiene în agricultură, precum și îmbunătățirea sănătății și bunăstării animalelor, dezvoltarea biosecurității, consolidarea protecției plantelor împotriva dăunătorilor și a bolilor emergente, promovarea unui consum alimentar mai sustenabil și mai sănătos (de exemplu, creșterea consumului de fructe și legume proaspete) și reducerea pierderilor și a risipei de alimente. După cum se specifică în Strategia UE „De la fermă la consumator”, modelele actuale de consum alimentar ale UE nu sunt sustenabile, nici din punctul de vedere al sănătății, nici din punctul de vedere al mediului. Mediul alimentar, care este influențat și de măsurile PAC, trebuie să sprijine trecerea la o alimentație bazată într-o mai mare măsură pe plante, în conformitate cu recomandările naționale privind regimul alimentar, astfel încât să contribuie la atingerea atât a obiectivelor de sustenabilitate a mediului, cât și a obiectivelor de sănătate.

bărbațibărbațifemeiraport < 35 ani/> 55 ani (axa din dreapta)femeiraport < 35 ani/> 55 ani (axa din dreapta) Figura 4. Tinerii fermieri din statele membre ale UE – ponderea administratorilor de ferme cu vârsta sub 35 de ani în 2016

În ultimul deceniu, proporția tinerilor fermieri la nivelul populației agricole totale a scăzut, în timp ce proporția fermierilor cu vârsta mai mare de 55 de ani a crescut. Aceasta are o componentă de gen importantă, întrucât ponderea femeilor tinere este deosebit de scăzută. Accesul la terenuri, la finanțare și la servicii de consiliere eficiente reprezintă cele mai importante provocări pentru dezvoltarea întreprinderilor.

La rândul lor, aceste măsuri vor contribui, de asemenea, la îmbunătățirea sănătății animalelor și a biosecurității. Pentru a atinge obiectivul de reducere a utilizării pesticidelor chimice și a riscului prezentat de acestea, majoritatea statelor membre trebuie să contribuie prin promovarea adoptării gestionării integrate a dăunătorilor, a agriculturii de precizie și prin trecerea la produse fitosanitare mai puțin periculoase.

Statele membre trebuie, de asemenea, să depună eforturi importante pentru a trece la regimuri alimentare mai sănătoase și mai sustenabile din punctul de vedere al mediului, în conformitate cu recomandările naționale privind regimul alimentar, și să reflecteze asupra modului în care planurile lor strategice PAC pot contribui la un mediu alimentar mai sănătos, acordând atenție pierderilor și risipei de alimente.

2.4.Promovarea și partajarea cunoștințelor, a inovării și a digitalizării în agricultură și în zonele rurale

Cifre-cheie privind agricultura și zonele rurale ale UE - 60 % din gospodăriile rurale au acces la internet rapid în bandă largă (2019) - 32 % din administratorii de ferme au absolvit un curs de formare de bază sau completă în domeniul agricol (2016)

Cunoștințele și inovarea joacă un rol esențial în sprijinirea fermierilor și a comunităților rurale pentru a face față provocărilor actuale și viitoare. Cercetarea și inovarea, digitalizarea și noile tehnologii se vor număra printre principalii factori determinanți ai tranziției către sisteme alimentare mai sustenabile și mai sănătoase.

Programul-cadru al UE pentru cercetare și inovare Orizont Europa va fi pus în aplicare pentru a completa volumul substanțial de cunoștințe și cercetarea agricolă în curs. Aceste cunoștințe rămân totuși deseori fragmentate și nu sunt aplicate în practică, în timp ce sectorul agricol are o capacitate de inovare considerabilă și insuficient utilizată.

Statele membre trebuie să utilizeze viitoarele planuri strategice PAC pentru a sprijini programul Orizont Europa și parteneriatele și misiunile acestuia, care vor aduce o contribuție semnificativă la Pactul verde european. Misiunea „Grija față de soluri înseamnă grijă pentru viață” (Caring for Soil is Caring for Life) și misiunea: „O Europă rezilientă în fața schimbărilor climatice” (A Climate Resilient Europe) au, în mod special, o mare importanță pentru agricultură și zonele rurale.

Sistemul de cunoștințe și inovare în agricultură (AKIS), care asigură fluxuri de cunoștințe între actorii săi, va fi esențial pentru atingerea obiectivelor specifice ale PAC și a obiectivelor Pactului verde. Pentru a răspunde nevoilor tot mai mari de informații ale fermierilor, integrarea tuturor consilierilor în sistemele de cunoștințe și inovare în agricultură și serviciile de sprijinire a inovării vor asigura adoptarea soluțiilor de cercetare și inovare aplicabile.

Principalul instrument de accelerare a inovării pe teren va fi Parteneriatul european pentru inovare privind productivitatea și durabilitatea agriculturii (PEI-AGRI), în special grupurile operaționale ale acestuia, și anume proiecte inovatoare în agricultură și alte activități legate de agricultură și zonele rurale (mediu, climă, biodiversitate, sisteme alimentare și nealimentare etc.).

Statele membre trebuie să se angajeze în tranziția digitală a sectorului agricol prin exploatarea capacității tehnologice a UE în ceea ce privește tehnologiile digitale și de date și infrastructura, precum și observarea prin satelit, agricultura de precizie, serviciile de geolocalizare, utilajele agricole autonome, dronele etc., pentru a optimiza și a monitoriza mai bine procesele de producție agricolă și punerea în aplicare a PAC. Disponibilitatea unei conexiuni rapide și fiabile la internet în zonele rurale, însoțită de dezvoltarea competențelor digitale, este esențială pentru a permite dezvoltarea tuturor soluțiilor inteligente viitoare atât pentru agricultura noastră, cât și pentru întreprinderile și comunitățile rurale. Internetul rapid va reprezenta un mijloc de a oferi servicii mai bune de informare, educație și sănătate, permițând totodată reînnoirea generațională în agricultură și dezvoltarea unei economii rurale moderne. În acest domeniu, mai multe state membre trebuie să depună în continuare eforturi importante. Strategiile de specializare inteligentă reprezintă, de asemenea, un factor important pentru deblocarea potențialului de inovare al zonelor rurale.

În paralel, sistemele administrative ale statelor membre trebuie modernizate pentru a permite integrarea unei game largi de informații digitale și exploatarea informațiilor digitale (fie prin inteligența artificială, fie prin abordări bazate pe analiza datelor și modelizare) pentru a reduce costurile și a înțelege eficacitatea politicilor, extinzând în același timp serviciile și beneficiile pentru populațiile rurale. Dezvoltarea potențialului Sistemului integrat de administrare și control (IACS), pe baza componentelor sale actuale, ar putea sprijini eforturile administrației publice în acest domeniu. Aceste îmbunătățiri ar trebui să ajute statele membre să se asigure că fermierii au acces la un sistem de cadastru care le permite să fie siguri că pot solicita sprijin pentru terenurile asupra cărora au un drept legal și care garantează că terenurile pentru care se solicită sprijin sunt la dispoziția lor.

Utilizarea tehnologiilor digitale este esențială pentru creșterea performanței economice și de mediu a sectorului, a zonelor rurale, precum și pentru modernizarea și simplificarea administrațiilor PAC, a controalelor din cadrul PAC și a raportării performanței PAC.

Figura 7. Acoperirea cu internet rapid în bandă largă în UE – gospodării rurale/gospodării naționale

Sursă: Indicatori individuali DESI [ desi_1b1_fbbc ]





3.Către planuri strategice PAC adecvate scopului